Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 777

3. A szakmai vizsga értékelése A vizsgázó az egyes vizsgarészeken elért teljesítménye alapján szakmai elméletből és gyakorlatból kap osztályzatot. Az írásbeli vizsgarészt — a tantárgyak számától függetlenül — egy érdemjeggyel kell értékelni. A vizsgázó gyakorlati vizsga osztályzatát a vizsgaremekre és a gyakorlati feladatára kapott érdemjegyek alapján kell meghatározni. A végső érdemjegyet úgy kell meghatározni, hogy a gyakorlati vizsganapon elkészített vizsgamunka eredménye nagyobb súlyt képviseljen. Ha bármely érdemjegy elégtelen, a gyakorlati vizsga végső osztályzata is elégtelen. A szóbeli vizsga osztályzatát a szóbeli vizsgatantárgyak érdemjegyeinek átlaga adja. A szakmai elméleti osztályzatot az írásbeli és a szóbeli vizsgarészen kapott érdemjegyek alapján kell meghatározni. — Eredményes vizsgát tett az a jelölt, aki minden vizsgarész követelményét teljesítette. — A szakmai gyakorlati vizsgarész eredménytelensége esetén a teljes vizsgát meg kell ismételni. — A szakmai elméleti vizsga eredménytelensége esetén az eredménytelen vizsgarészből javítóvizsgát tehet. 2001/87. szám

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes